Europa en Suid-Afrika
Ten einde 'n beter begrip te kry van ons landsomstandighede, sal dit goed wees om sekere feite uit die geskiedenis van ander lande te vergelyk met dié van Suid-Afrika.
En die eerste ding wat ons met die ondersoek opval, is dat daar 'n sekere maatstaf van geregtigheid vir alle volke is, waarna hulle vroeg of laat geoordeel word. Die maatstaf is die wyse waarop hulle te werk gaan om eie belange te bevorder, die middele wat gebruik word om groot en sterk te word.
Wanneer ons dan tot die ontdekking kom dat daar nog nooit in die geskiedenis van die wêreld 'n volk was wat sonder geweld en die verdrukking en uitmergeling van kleiner nasies, tot 'n magtige koninkryk uitgegroei het nie, dan verstaan ons dadelik waarom die een koninkryk na die ander verval het. 'n Blywende grootheid het ons onder nasies nog nie gesien nie, omdat hulle tot dusver altyd oorlogmakers was, bloedvergieters.
Maar wanneer ons nou in hierdie tyd (Johanna Brandt verwys hier na Holland soos dit nog was aan die begin van die 20ste eeu. die jare tussen 1900 en 1918) praat van korrupte Regerings en onregverdige meerderheid, moet ons altyd 'n uitsondering maak. En dit is — HOLLAND, want in ons tyd heers daar nog 'n toegewyde Godsregering oor daardie groot, klein nasie, en hy kan met geen ander vors vergelyk word nie.
In die komende wêreldoordeel sal dit nie anders wees nie, die vol­ke wat hulle skuldig gemaak het aan die meeste bloedvergieting om hul eie grootheid op te bou, sal dan die swaarste ly of heeltemal verdwyn.
Op bladsy 109 van my boek, Die Millennium, word daar 'n beskrywing gegee van die Europese oorlog as 'n stryd, nie tussen aardse volke nie, maar tussen die magte van Lig en Duisternis. Waar die Lig die oorhand het, sou die minste gely word; en die lande wat hier uitgewys is, was Holland, Duitsland, Switserland en die Skandinawiese lande, Noorweë, Denemarke en Swede. In ons eie wêrelddeel was dit Suid-Afrika, en dit ly geen twyfel nie: Suid-Afrika het ver bo al die ander lande uitgestaan. Inderdaad sou dit ook die laaste stryd tussen goed en kwaad wees, en alleenlik die lande wat ek hierbo aangedui het, sal triomfeer. Die Europese konflik sal oor die lengte en breedte van die aarde versprei, totdat dit 'n wêreldstryd word. Alle volke sal daarby betrek word. Die lang en bloedige stryd wat sal volg, is die reinigingsproses ter voorbereiding van die Wederkoms van Christus.
Die res van die Europa sal dan nog onder die diepste duisternis begrawe wees. Bloed en nog meer bloed sal vloei ter wille van God en internasionale vryheid. Maar wat deur die swaard gewin word, sal altyd weer deur die swaard weggeneem word. Die kerk sou as regter optree en die staat sy laksman wees.
In daardie tyd sal materialistiese lektuur versprei word waarin die Christelike geloof as 'n reusagtige fabel, 'n monster-bedrog gestel word. En hulle sal skryf daar is geen God nie, geen ewigheid, geen onsterflike siel. Die Skepping was 'n natuurverskynsel; en die verstand die hoogste gawe van die mens waardeur hy vir homself kon sorg en die beste uit die lewe kon verkry. En deur die mens se geregverdigde haat teen die verdorwenheid van die Kerk, doen hy alles in sy vermoë om die godsdiens te vernietig en die mag van die geestelikes te verbreek. Hulle glo opreg dat 'n volk sonder godsdiens veel beter af is as 'n volk wat verdruk word en ly onder die heerskappy van iets so onmenslik, so boosaardig as die Christelike Kerk.
6 Siener het dit ook voorspel en gesê dit sal eskaleer en uiteindelik uitloop op die laaste Groot Wêreldoorlog.
7 Verder het hy gesê dat net soos wat die strome water tussen die graspolle deurloop ná 'n sterk reënbui, net so sal die bloed in Oos-Europa loop!
En eers as mens dit insien, begryp jy waarom hierdie Bondgenote so lank en so swaar geoordeel sal word.
As elkeen van ons net sy plig wou doen in die posisie waarin God horn geplaas het, dan sou die armoede en ellende van die wêreld nooit bestaan het nie. Maar die geskiedenis leer dat die verdeeldheid in die Kerk en maatskappy ontstaan het omdat daar altyd sektes en partye was wat hulle van die oorspronklike liggaam afgesonder het. Hierin was die Kerk van Rome die skuldige party en self die oorsaak vir die stigting van die Protestantse Kerk, want Martin Luther wou hom nie van sy kerk skei nie, maar is met geweld daar uitgesit.
So sal dit ook in ons Kerk gebeur. Die mense wat die Kerke verlaat weens die doodsheid en afskuwelike huigelary wat daar te vinde is, is in die meeste gevalle die sedelike helde van ons eeu.
Honderd jaar gelede sou hulle op die pynbank, onder die guillo­tine of op die brandstapel omgekom het. Maar hulle word nou op 'n fyner manier vervolg, en as ons die marteling bedink wat hulle daagliks moet verduur — die spot, die veragting — as ons dink aan wat hulle opgeoffer het, hoe hulle noue bande van vriendskap en verwantskap verbreek is, dan moet ons erken dat hulle hoër staan as dié wat in gemak en voorspoed lewe, en van wie daar gesê word: "Ek ken jou werke, dat jy nie koud is en ook nie warm nie; was jy tog maar koud of warm. . ." (Openbaring 3 :15).
Oraloor sal ons sien dat groepe gestig word om hierdie kille toestand in die Kerk teen te staan; mense sal die nuut gebaande weë verlaat opsoek na die ware Boodskap. Maar hulle is aan die slaap gesus deur valse sekuriteit vanuit die Kerke, en sal nie besef dat die einde op hande is nie.
Die wantroue van die ortodokse Christen teen alles wat nuut is in die Kerk, is nie ongegrond nie, want die geestelike ontwaking wat gaan plaasvind, loop hand aan hand met die herlewing van duiwelse towery om die opregte soeker na die Waarheid af te skrik en in die war te bring.
Daarom die besoek van die Boodskapper aan my op 7 Desember, om ons juis hierteen te waarsku.
Neem bv. die Bantu-kwessie.
Wat het die Bantu van u geleer? Wat is die invloed wat hy in u huis in homself opgeneem het? Het die Bantu moraliteit van u geleer? Het u hom geleer hoe sy natuurlike hartstogte deur sterk drank aangewakker word — en dan die drifte van sy onbeteuelde natuur buite alle beheersing gekweek word? Het u ooit u verantwoordelikheid getoon deur aan hom 'n voorbeeld van 'n fatsoenlike lewe te toon?
As daar onder hulle misdadigers is wat brandstigting in die tyd beplan (soos in 1915 toe brandstigting oral in die land plaasgevind het), laat hulle eers goed daaroor nadink, want Suid-Afrika sal soos 'n magasyn wees wat net daardie vonk nodig het om hom van die een end tot die ander te laat brandslaan. Die Hollands-Afrikaanse ras (die blankes) durf egter nooit weer in hulle midde sulke misdade toelaat nie. Baie ander rampe sal in daardie tyd tot uitbarsting kom, maar van almal is hierdie een, die landswye brandstigting, die vernaamste.
Ons linies is gebroke deur bittere haat; ons range verskeur deur tweedrag; ons getalle versprei deur lank gekoesterde vyandigheid, deur misdadige verdagmakery — en oor ons hoofde pak die donker wolke van teenspoed steeds digter opmekaar. Luister, hoor u nie reeds die naderende storm nie? Voel u nie die yskoue asem van die dood nie? En merk u nie op dat die aarde onder u voete reeds wankel nie?
Waar gaan u u verberg wanneer die naderende rampe oor Suid-Afrika losbars? Moenie vergeet dat dit dan te laat gaan wees om 'n skuilplek te soeknie. Die voorbereiding daarvoor moet dan reeds afgehandel wees. As die nag van vergelding eers neergedaal het, sal iedereen die loon vir sy werke ontvang, en as u miskien aardse skatte versamel het, of 'n goeie naam opgebou het ten koste van u medemens, dan staar u 'n rampsalige einde in die gesig.
Maar weet dit: vanuit die Kerk sal daar geen hulp kom nie. Ons sal sien dat die Kerkleiers as agente vir Satan optree, want hier kan hul­le meer vir hom doen as wanneer hulle hul openlik aan sy kant skaar. Sonder hulle hulp sou hy weinig tot stand kon bring. Onder die man­tel van regverdigheid is hulle die grootste gevaar vir die Koninkryk.
8 Siener bet ook gepraat van vure wat oor die land hardloop, met een groot vuur wat op Johannesburg afpyl — dit alles dui op onluste. geweld en bloedvergieting wat daar sal plaasvind.
Hulle is die wolwe onder ons skape, hulle kom net om te steel, te slag en te verderwe; dit is hulle wat nie by die deur van die stal ingekom het nie, maar van elders ingeklim of ingebreek het; hulle is die diewe en moordenaars wat die verderf soek van die uitverkorenes (Joh. 10:1).
Dit is aan my geopenbaar dat daar ter elfder ure nog oë sal oopgaan, sodat die wat daarvoor bestem is, beskut sal wees, en nic deur die wolwe verskeur sal word nie.
Die Boodskapper het ten slotte aan my gesê: "Die Hand van Genade word na Suid-Afrika uitgestrek, en, deur Suid-Afrika, na die ganse wêreld."
Suid-Afrika is daarom uitverkore om die Boodskap van verlossing deur die Wederkoms van Christus, aan die wêreld te bring. Volk van Suid-Afrika, groot is die offer wat van u gevra word, groot is die verantwoordelikheid wat op u sal rus. Want ons weet met sekerheid, dat die oorlog wat in Europa sal woed, nog maar die begin van die smarte gaan wees, en die einde daarvan die begin van die laaste suiweringsproses — die laaste sewe plae, wat moontlik nog aan die gang sal wees wanneer die Wederkoms plaasvind.
9 Siener sê ons mense sal ronddwaal soos blindes, want hy sien hulle het kolle (pêrels) op die oë; "maar dan sien ek 'n man waarvan die oë oopgaan".